Lucius Aemilius Lepidus Paullus

Lucius Aemilius (Lepidus)Hoc cognomen in fontibus nullibi reperitur; cf. T. R. S. Broughton, The Magistrates of the Roman Republic vol. 3 (Atlanta 1986) p. 9. Paullus fuit senator rei publicae Romanae saeculo I a.C.n. Consul meruit anno 50 a.C.n. et Caesaris postulatis vehementer obstititAppianus, Bell. civ. II,26. Fuit filius M. Aemilii Lepidi (consulis 78 a.C.n.), frater triumviri M. Lepidi (et nihilominus anno 43 a.C.n. proscriptusPlutarchus, Cicero 46 et Antonius 19.) et pater Paulli Aemilii Lepidi.

Quamquam inimicus Caesaris cum consulatum iniit, dicitur ab eo 1500 talenta accepisse ad basilicam Aemiliam ornandam ; quapropter in consulatu proconsulem Galliarum a collegae inceptis tuebaturDio Cassius 40.63. Plutarchus, Pompeius 58 et Caesar 29. Cicero Ad Att. 6.3.4. Suetonius, Div. Iul. 29.2..

 De denariis 
Anno 62 a.C.n. triumvir monetalis fuit atque duos denarios signavit, alterum per se et alterum una cum collega Scribonio Libone.
Quem solus signavit ex una parte caput velatum et diadematum deae Concordiae praebet cum titulo PAVLLVS LEPIDVS CONCORDIA et ex altera tropaeum armis ornatum et iuxta laeva tres captivos (regem Persen et duos filios) et dextra consulem togatum Lucium Aemilium Paullum Macedonicum cum titulo TER PAVLLVS (aut nonnumquam PAVLVS)Babelon Aemilia 10. Crawford 415/1. Exemplaria in Museo Britannico. Ita maiorum gloriam memorabat. Adverbium ter vel ter(tium) ad imperatorias adclamationes spectare videtur quoniam Macedonicus duos tantum triumphos celebravit.
Alterius denarii unam tantum partem signavit Concordiae capite ut supra descriptum est. Aversa pars Puteal Scribonianum exhibet, monumentum a collega Scribonio Libone selectumBabelon Aemilia 11. Crawford 417/1. Exemplaria in Museo Britannico.

 Plura legere si cupis 
 François Hinard, Les proscriptions de la Rome républicaine. Romae: École française de Rome, 1985, ISBN 2-7283-0094-1 (Collection de l'École française de Rome, 83) : 419-421 Hic legere potes
 Elimar Klebs, "Aemilius (81)" in  vol. 1 pars 1 coll. 564-565


 Notae 

 Nexus externi 
Vicimedia communia plura habent quae ad nummos Aemilii Paulli spectant.



Lepidus Paullus, Lucius
Categoria:Senatores
Categoria:Triumviri monetales